ব্যারিস্টার নাজমুল হুদাকে উদ্দেশ করে নাসিম বলেন, ‘আপনার জোটকে সংগঠিত করুন। আপনার সঙ্গে বসব। আমাদের মূল নেত্রী শেখ হাসিনা। তাঁর সিদ্ধান্তই চূড়ান্ত। আপনি তাঁকে সম্মান করেন, শ্রদ্ধা করেন। এটা বিফলে যাবে না। শুধু একটা কথা বলতে চাই, ওইখানে আর ফিরে যাওয়া যাবে না। থাকতে হবে শেখ হাসিনার সঙ্গে। আগামী নির্বাচন হবে। বিজয় ছাড়া আমাদের কোনো বিকল্প নেই। বসে সিদ্ধান্ত নেব কিভাবে নির্বাচন করতে পারি। খালেদা জিয়ার বিরুদ্ধে লড়াই করতে সিদ্ধান্ত নেব।’ তিনি বলেন, ‘এবারের নির্বাচন অত্যন্ত গুরুত্বপূর্ণ। মনে রাখবেন, এটা মন্ত্রী-এমপি বানানোর কোনো নির্বাচন নয়। এ নির্বাচন হলো দেশ এগিয়ে যাবে নাকি পিছিয়ে যাবে, আলোকিত থাকবে নাকি অন্ধকারে থাকবে, জঙ্গি থাকে নাকি থাকবে না। এ নির্বাচনে মুক্তিযুদ্ধের শক্তি, শেখ হাসিনা, আমি-আপনি পরাজিত হতে পারি না। ওরা ক্ষমতায় এলে আবার জঙ্গিবাদের উত্থান হবে, হাওয়া ভবনের সৃষ্টি হবে।’